Diari Oficial de la Generalitat Valenciana


Sumari del DOGV 7587, del 06-08-2015 (2015/6821)

Notificació de la sentència dictada en el procediment de guarda i custòdia número 265/2014.
-------------------------------------------------------------------------------------------

### Dades del document

Número de DOGV
:   7587

Data del DOGV
:   06-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6821


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 265/2014. [2015/6821]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les interlocutòries de família, guarda, custòdia o aliments de fill menor no matrimonial consensuat 000265/2014, seguides a instàncies de Lidia Chanato Sanjines contra Celso Ojopi Peredo, en situació de rebel·lia, el 24 de juliol de 2015 ha recaigut sentència la part dispositiva de la qual diu:  
  
«Dispositiva  
Estime la demanda plantejada per Lidia Chanato Sanjines contra Celso Ojopi Peredo, declarat en rebel·lia, en què ha sigut part el ministeri fiscal, i adopte les següents mesures definitives respecte a la filla comuna, J.:  
1. Els dos progenitors tindran la pàtria potestat sobre la menor, si bé s'atribuïx a la demandant l'exercici en exclusiva de la pàtria potestat i la guàrdia i custòdia de la menor.  
2. Se suspén el dret de visites del demandat amb la menor fins que l'interessat n'inste la represa, moment en què es podrà dur a terme per acord entre les parts o per mitjà de procediment de modificació de mesures.  
3. Com a contribució als aliments de la filla, Celso Ojopi Peredo abonarà a la demandant la quantitat de 180 euros mensuals en els primers cinc dies de cada mes en el compte que designe la demandant. Esta quantitat s'actualitzarà anualment d'acord amb la variació experimentada per l'índex general de preus de consum establit per l'Institut Nacional d'Estadística o per l'organisme que el substituïsca. Els gastos extraordinaris necessaris de la menor seran satisfets a mitges, incloent-hi els llibres i el material escolar, igual que els que resulten convenients per a la menor si hi ha acord entre les parts.  
  
Tot això sense fer una especial condemna en les costes d'este procediment.  
Contra esta sentència es pot interposar recurs d'apel·lació, que haurà d'interposar-se per escrit en el termini de 20 dies amb la indicació de la infracció comesa segons el parer de la persona recurrent, acompanyat del resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco Santander, llevat que la persona recurrent tinga concedit el benefici de justícia gratuïta. Si no es fa el depòsit el defecte serà esmenable en el termini de dos dies, i el recurs no s'admetrà a tràmit si no s'esmena.  
  
És la meua sentència, que pronuncie, mane i firme.»  
  
^Perquè li valga de notificació en forma al demandat, Celso Ojopi Peredo, en situació de rebel·lia i en parador ignorat, expedisc i firme este edicte.  
  
València, 27 de juliol de 2015.- La secretària judicial: Alicia Ordeig Rabadán.